**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΣΥΣΚΕΥΗ TECAR – ΦΥΣΙΚΟΘΕΡΑΠΕΙΑ**

Το ζητούμενο είδος θα πρέπει να πληροί τις παρακάτω απαραίτητες τεχνικές προδιαγραφές, που θα πρέπει να αποδεικνύονται στην **Τεχνική Περιγραφή** και σε **Φύλλο Συμμόρφωσης** και να τεκμηριώνονται με αντίστοιχες παραπομπές σε **πρωτότυπα prospectus** ή άλλα **επίσημα έγγραφα**:

1. Να διαθέτει έγχρωμη οθόνη

2. Να εκπέμπει σε συχνότητα 0,447mhz

3. Να έχει ισχύ 300w

4. Να διαθέτει συνεχούς εκπομπής λειτουργίας

5. Να διαθέτει εύκαμπτο ουδέτερο ηλεκτρόδιο το οποίο να μπορεί να αντικατασταθεί με αυτοκόλλητο

6. Να διαθέτει κεφαλή αντιστατικής λειτουργίας

7. Να διαθέτει κεφαλή χωρητικής λειτουργίας

8. Να διαθέτει τουλάχιστον 4 αντιστατικά ηλεκτρόδια

9. Να διαθέτει τουλάχιστον 2 χωρητικά υποθερμικά ηλεκτρόδια

10. Να διαθέτει τουλάχιστον 5 χωρητικά υπερθερμία ηλεκτρόδια

11. Να διαθέτει ηλεκτρόδια διαθερμικής ινωδόλυσης με χωρητική και αντιστατική λειτουργία

12. Να έχει τη δυνατότητα χρήσης ηλεκτροδίων θεραπείας χωρίς κρέμα αγωγιμότητας

13. Να διαθέτει ασύρματο τηλεχειριστήριο ρύθμισης παραμέτρων

14. Να έχει οπτικοακουστικό σήμα ελέγχου καλής επαφής

15. Να διαθέτει τροχήλατη συρταριερα του ιδίου κατασκευαστικού οίκου

16. Να έχει βάση τοποθέτησης γείωσης και κεφάλων

17. Να διαθέτει εφαρμοστές μονωμένους ώστε να μην εκτίθεται ο θεραπευτής διαρκώς σε ραδιοσυχνότητες

18. Να διαθέτει σύστημα διαρκούς ελέγχου της ωμικής αντίστασης του θεραπευμένου ιστού ώστε να προσαρμόζεται η ένταση στα ιδιαίτερα χαρακτηριστικά του.

19. Να έχει σύστημα αυτόματης εμβέλειας, ώστε να λειτουργεί με ηλεκτρικό δίκτυο πόλης.

1. ΤΕΧΝΙΚΗ ΥΠΟΣΤΗΡΙΞΗ

2.1. Τα είδη θα εγκατασταθούν και θα παραδοθούν σε πλήρη και κανονική λειτουργία, με φροντίδα και δαπάνη του Προμηθευτή, σε χώρους που θα υποδείξει το Νοσοκομείο, σύμφωνα με τις οδηγίες του κατασκευαστή και τις προβλεπόμενες προδιαγραφές ασφάλειας ασθενών, χειριστών, περιβάλλοντος. Ο Προμηθευτής θα υποβάλλει με την προσφορά του, τυχόν προαπαιτούμενες υποδομές (παροχές, συνδέσεις κ.λπ.) ή άλλες υποχρεώσεις του Νοσοκομείου, προκειμένου να υλοποιηθεί η παράδοση σύμφωνα με τις απαιτήσεις του κατασκευαστή.

2.2. Τα προσφερόμενα είδη θα έχουν εγγύηση καλής λειτουργίας δύο (2) χρόνια τουλάχιστον και πλήρη υποστήριξη σε ανταλλακτικά και service για δέκα (10) χρόνια τουλάχιστον, με αποδεδειγμένη παρακαταθήκη ανταλλακτικών. Τυχόν περιπτώσεις που δεν καλύπτονται από την εγγύηση (π.χ. αναλώσιμα ή εργασίες), θα πρέπει οπωσδήποτε να αναφερθούν. Ημερομηνία έναρξης της εγγύησης θεωρείται η ημερομηνία υπογραφής του Πρωτοκόλλου Οριστικής Παραλαβής, με το οποίο βεβαιώνεται η οριστική ποσοτική και ποιοτική παραλαβή, σύμφωνα με τους όρους της Σύμβασης.

2.3. Κατά τη διάρκεια του χρόνου εγγύησης θα γίνονται, με ευθύνη και μέριμνα του Προμηθευτή, δωρεάν, όλοι οι προληπτικοί έλεγχοι και οι συντηρήσεις, όταν και όπως προβλέπονται από τον κατασκευαστή, καθώς και η αποκατάσταση όλων των έκτακτων βλαβών, με επισκευή ή αντικατάσταση των τμημάτων που έχουν υποστεί βλάβη, από εξειδικευμένο τεχνικό, ο οποίος υποχρεούται να επεμβαίνει επιτόπου, εντός 24 ωρών το αργότερο από την έγγραφη ή τηλεφωνική ειδοποίησή του.

2.4. Να δοθούν πλήρη στοιχεία για την οργάνωση του service του Προμηθευτή, ο οποίος πρέπει να έχει επαρκή εμπειρία στο συγκεκριμένο είδος, καθώς και πελατολόγιο του προσφερόμενου είδους.

2.5. Να δοθούν βεβαιώσεις του κατασκευαστικού οίκου, από τις οποίες να φαίνεται ότι ο προμηθευτής είναι εξουσιοδοτημένος ως προς την παροχή πλήρους τεχνικής και επιστημονικής υποστήριξης και ότι επαρκής αριθμός στελεχών του Προμηθευτή έχουν εκπαιδευτεί από τον οίκο κατασκευής του προϊόντος.

2.6. Να επισυναφθούν τα πιστοποιητικά CΕ του είδους και ΙSO 9001/13485/14001/45001/37001/ του προμηθευτή καθώς και ΙSO 13485 του κατασκευαστικού οίκου καθώς και Βεβαίωση πιστοποιημένου φορέα περί συμμόρφωσης του προμηθευτή με τις Αρχές και Κατευθυντήριες Γραμμές για την ορθή πρακτική διανομής και εξυπηρέτησης (service) ιατροτεχνολογικό προϊόντων, σύμφωνα με την Υπουργική Απόφαση ΔΥ8δ/ΓΠ.οικ./1348,ΦΕΚ 32Α/16-01-04).

2.7. Nα συνοδεύεται η τεχνική προσφορά με οδηγίες χρήσης και συντήρησης του προϊόντος.

2.8. Να παρέχεται κατά την παράδοση του προϊόντος δωρεάν εκπαίδευση των χειριστών στη θεωρία, το χειρισμό και τη λειτουργία, αλλά και των τεχνικών στην επισκευή και συντήρηση και τα μέτρα ασφάλειας των χρηστών και του μηχανήματος (Νόμος 2955/01, άρθρο 2, παρ. 5).

2.9. Ο χρόνος παράδοσης να μην υπερβαίνει τους δύο (2) μήνες από την ημερομηνία υπογραφής της Σύμβασης.

Η ΕΠΙΤΡΟΠΗ